  Майя Бывальцева 2021-тӥ арын Удмуртиысь школа маршрутъёсты возьыны субсидиослэсь быдӟалазэс 50 процентлы будэтӥзы. Элькун тӧролэн Александр Бречаловлэн косэмезъя, та ӧрлы 152 миллион манет висъязы. Со сярысь улосвылысь дышетонъя но тодосъя министерстволэн пресс-службаез ивортӥз. Удмуртиын школа маршрутэн сюресъёс 920 иськем пала лыдъясько. Со пӧлысь 600 иськемлэсь тросэз асфальтэн шобыртымтэ. Котькуд школа маршрут ӧрилэн актэныз кутӥське. Ӧрие одно ик пыро Кун автоинспекцилэн ёзэсъёсыз но муниципалитет, сюресты возись ёзэсъёслэн ыстэм муртъёссы, школа маршрут усьтон сярысь актэз озьы гинэ уз басьты. Сюрес эсэпъёслы тупаны кулэ. «Образование» йӧскалык ӵектослэн объектъёсызлы нимысьтыз саклык висъяське, соос доры сюрес соку ик лэсьтӥське, тросэз соос асфальтэн шобыртэм сюресъёс Светлана Болотникова, Удмуртиысь дышетонъя но тодосъя министрСюресъёсты возён - со лымыез утялтон, йӧвалеглэсь суретъёсты пазян, куакъёсты коркан, кӧльы шобретэз выльдон но мукет ужъёс. 2021-тӥ арын Удмуртиын вить школа пуктыны чаклало, кыкез со пӧлысь – гуртъёсын. Озьыен, соос доры умой сюрес лэсьтоно. Со сяна, туэ 1-тӥ куарусёнэ эшшо кык школа маршрутъёс кылдозы: Можга ёросын Выль Карамбай – Гозек но Красногосрк ёросын Бадӟым Полом гуртозь. Тодэ вайытом, 2-тӥ тулыспалэ 15 гурт школаос выль автобус басьтӥзы. Тегъёс: Ижкар Удмуртия сюресъёс гуртсюресъёс школаос коньдон  